РАШЭННЕ ГРОДЗЕНСКАГА АБЛАСНОГА ВЫКАНАЎЧАГА КАМІТЭТА

17 снежня 2018 г. № 751

Аб парадку арганізацыі і правядзення абласнога штогадовага конкурсу імя А.І.Дубко «Творчыя дасягненні ў сферы культуры і мастацтва»

Изменения и дополнения:

Решение Гродненского областного исполнительного комитета от 30 марта 2020 г. № 172 (Национальный правовой Интернет-портал Республики Беларусь, 14.05.2020, 9/101871) <R920r0101871>

На падставе пункта 1 артыкула 40 Закона Рэспублікі Беларусь ад 4 студзеня 2010 г. № 108-З «О местном управлении и самоуправлении в Республике Беларусь» Гродзенскі абласны выканаўчы камітэт РАШЫЎ:

1. Зацвердзіць Інструкцыю аб парадку арганізацыі і правядзення абласнога штогадовага конкурсу імя А.І.Дубко «Творчыя дасягненні ў сферы культуры і мастацтва» (прыкладаецца).

2. Дадзенае рашэнне ўступае ў сілу пасля яго афіцыйнага апублікавання.

|  |  |
| --- | --- |
| Старшыня | У.В.Краўцоў |
|   |   |
| Кіраўнік спраў | І.А.Папоў |

|  |  |
| --- | --- |
|   | ЗАЦВЕРДЖАНАРашэнне Гродзенскага абласнога выканаўчага камітэта17.12.2018 № 751 |

ІНСТРУКЦЫЯ
аб парадку арганізацыі і правядзення абласнога штогадовага конкурсу імя А.І.Дубко «Творчыя дасягненні ў сферы культуры і мастацтва»

1. Дадзеная Інструкцыя вызначае парадак арганізацыі і правядзення абласнога штогадовага конкурсу імя А.І.Дубко «Творчыя дасягненні ў сферы культуры і мастацтва» (далей – конкурс).

2. Конкурс праводзіцца з мэтай:

стымулявання дзейнасці работнікаў культуры і мастацтва;

вызначэння найбольш значных праектаў і праграм у сферы культуры;

актывізацыі творчай ініцыятывы і інтэлектуальнага патэнцыялу спецыялістаў сферы культуры і мастацтва, майстроў народнай творчасці.

3. Арганізатарам конкурсу з’яўляецца Гродзенскі абласны выканаўчы камітэт (далей – аблвыканкам).

4. Для арганізацыі і правядзення конкурсу, падвядзення яго вынікаў распараджэннем старшыні аблвыканкама ствараецца абласная камісія. У абласную камісію ўключаюцца прадстаўнікі структурных падраздзяленняў аблвыканкама, а таксама прадстаўнікі ўстаноў культуры Гродзенскай вобласці, грамадскіх аб’яднанняў, творчых саюзаў і іншых арганізацый (з іх згоды).

5. Абласная камісія:

размяшчае ў друкаваных сродках масавай інфармацыі (глабальнай камп’ютарнай сетцы Інтэрнэт) аб’яву, якая адпавядае патрабаванням пункта 4 артыкула 927 Грамадзянскага кодэкса Рэспублікі Беларусь;

прымае дакументы ад удзельнікаў конкурсу;

вызначае пераможцаў па кожнай намінацыі.

6. Удзельнікамі конкурсу могуць быць работнікі ўстаноў культуры і мастацтва, адукацыі ў сферы культуры, арганізацый, на якія ўскладзены функцыі рэдакцый сродкаў масавай інфармацыі незалежна ад форм уласнасці, члены творчых саюзаў, якія маюць асабістыя значныя дасягненні ў сферы культуры і мастацтва, вызначыліся ў творчай, мастацкай і (ці) выкладчыцкай дзейнасці, дасягнулі поспехаў у бібліятэчнай і музейнай справе, развіцці народных рамёстваў, рэжысёрскім і акцёрскім майстэрстве, мастацкай, літаратурнай і журналісцкай дзейнасці ў перыяд з 1 кастрычніка года, папярэдняга году правядзення конкурсу, па 30 верасня года правядзення конкурсу.

7. Конкурс праводзіцца па намінацыях:

«Клубны работнік года»;

«Бібліятэкар года»;

«Музейны работнік года»;

«Выкладчык года»;

«Настаўнік школы мастацтваў года»;

«Народны майстар года»;

«Артыст года»;

«Рэжысёр года»;

«Мастак года»;

«Пісьменнік года»;

«Музыкант года»;

«Журналіст года»;

«Мастацкі кіраўнік народнага (заслужанага) аматарскага калектыву года»;

«Мастацкі кіраўнік узорнага (заслужанага) аматарскага калектыву года».

8. Да 15 кастрычніка года правядзення конкурсу ў абласную камісію накіроўваюцца наступныя дакументы на кандыдатаў для ўдзелу ў конкурсе:

заяўка на ўдзел у конкурсе па форме згодна з дадаткам;

творчая характарыстыка;

пратакол сходу працоўнага калектыву з рэкамендацыяй аб вылучэнні кандыдатуры для ўдзелу ў конкурсе (пры наяўнасці);

копіі водгукаў у сродках масавай інфармацыі (пры наяўнасці).

9. З 15 па 31 кастрычніка года правядзення конкурсу ажыццяўляецца разгляд конкурсных дакументаў і вызначэнне пераможцаў конкурсу згодна з крытэрыямі ацэнкі.

10. Вынікі конкурсу афармляюцца пратаколам абласной камісіі. На падставе пратакола аблвыканкам прымае рашэнне аб вызначэнні па аднаму пераможцу конкурсу ў кожнай намінацыі і іх узнагароджанні.

11. Пераможцы конкурсу ўзнагароджваюцца дыпломамі і грашовымі ўзнагародамі ў памеры па 25 базавых велічынь кожнаму на ўрачыстай цырымоніі ўзнагароджання пераможцаў конкурсу.

12. Фінансаванне расходаў на арганізацыю і правядзенне конкурсу ажыццяўляецца за кошт сродкаў абласнога бюджэту і (або) іншых крыніц, не забароненых заканадаўствам.

13. Вынікі конкурсу асвятляюцца ў газеце «Гродзенская праўда».

|  |  |
| --- | --- |
|   | Дадатак да Інструкцыі аб парадку арганізацыі і правядзення абласнога штогадовага конкурсу імя А.І.Дубко «Творчыя дасягненні ў сферы культуры і мастацтва»  |

Форма

ЗАЯЎКА
на ўдзел у абласным штогадовым конкурсе імя А.І.Дубко
«Творчыя дасягненні ў сферы культуры і мастацтва»

1. Намінацыя \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Прозвішча, уласнае імя, імя па бацьку (калі такое маецца) \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Прафесія, пасада, месца працы (службы, членства ў творчым саюзе) \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Дзень, месяц і год нараджэння \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Адукацыя \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Месца жыхарства, нумар тэлефона \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Стаж работы ў галіне \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Стаж работы ў дадзеным працоўным калектыве (членства ў творчым саюзе)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Асабістыя заслугі, за якія прадстаўляецца да ўдзелу ў конкурсе \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кандыдатура \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ рэкамендавана

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назва арганізацыі, установы, творчага саюза, дата абмеркавання, нумар пратакола)

Кіраўнік

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (дата) |   | (ініцыялы, фамілія) |